section_heading: Životopis
paragraph_text: Ujedno je imenovan i trajnim apostolskim upraviteljem susjedne Trebinjsko-mrkanske biskupije u Osmanskom Carstvu. Dana 1. listopada 1857. potvrdio je don vidoja Maslaća za svojeg posebnog vikara za biskupiju. Nakon Maslaćeve smrti Čubranić je za svoga provikara imenovao don Nikolu Lazarevića. Čubranić je kao apostolski upravitelj nastojao riješiti niz problema u Trebinjsko-mrkanskoj biskupiji, nastalih zbog osmanske uprave i nedostatka svećenika. Za vrijeme njegova upravljanja Trebinjsko-mrkanska biskupija je dobila dvojicu novih svećenika, a više je mladića primio u dubrovačko sjemenište. Zbog toga je nastojao uvesti franjevce u Trebinjsko-mrkansku biskupiju nakon odlaska isusovaca iz biskupije. Usprotivio se i prijedlogu apostolskog vizitatora isusovca Vinka Basilea da Trebinjsko-mrkanska biskupija ima svog ordinarija. Bio je prvi dubrovački biskup koji je smio stupiti na tlo Osmanskog Carstva za što je dobio dozvolu 1858. godine. Tom je prigodom obavio pastirski pohod i krizmu u biskupiji. O tome je posla opširan izvještaj i Rim.